पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन नियमों की सख्ती के साथ पालना के लिए शनिवार को पुलिस उप अधीक्षक शंकर लाल मीणा, थाना अधिकारी राजवीर सिंह राठौड़ की अगुवाई में पुलिस ने ज्योतिबा फूले सर्किल पर नाकेबंदी की तथा सरकार की गाइडलाइन की अनदेखी कर सवारियों से भरी खचाखच बस को जब्त करने की कार्रवाई की। सरकार द्वारा बस में 20 सवारियां लेकर जाने का प्रावधान है मगर एक निजी बस में क्षमता से अधिक सवारियां भरकर गंगापुर की तरफ जा रही बस को रोककर पुलिस ने चालान किया तथा जब्त करने की कार्यवाही की। बस में करीब 80 सवारियां भरी हुई थी।
सवारियों को उतार कर अन्य बस में भेजने के निर्देश दिए। पुलिस उप अधीक्षक की अगुवाई में बगैर मास्क के चलने वाले लोगों तथा सोशल डिस्टेंसिंग की पालना नहीं करने वह गैर अनुमति के वाहन चलाने वाले लोगों के खिलाफ सघन अभियान चलाया गया। इस अवसर पर पुलिस ने 150 लोगों के मास्क लगाकर नहीं चलने तथा सोशल डिस्टेंसिंग की पालना नहीं करने को लेकर चालान काटे तथा मोटर व्हीकल एक्ट के तहत दो वाहनों को जब्त करने की कार्यवाही की। इस अवसर पर ₹16200 का जुर्माना कायम किया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn